armvectores/hy_wikipedia_2023 huggingface dataset:
Microsoft Teams

«Microsoft Teams»   (Մայքրոսոֆթ թիմս), կորպորատիվ հարթակ, որի աշխատանքային տարածքում միավորվում են զրուցարան, հանդիպումներ, նշումներ և հավելվածներ։ Ստեղծվել է Մայքրոսոֆթ ամերիկյան համաշխարհային կորպորացիայի կողմից՝ մրցելու Slack կորպորատիվ մեսենջերի հետ։ Ծառայությունը ներկայացվել է 2016 թվականի նոյեմբերին, միևնույն ժամանակ հասանելի է դարձել հարթակի նախնական տարբերակը։ Microsoft Teams-ը Microsoft Office 365 փաթեթի մի մասն է և տարածված է ձեռնարկության բաժանորդագրության միջոցով։ Բացի Microsoft Office 365-ից, Microsoft Teams-ն ինտեգրված է Skype-ի հետ, բացի այդ այն հնարավորություն ունի ինտեգրվելու երրորդ կողմի ծրագրերի հետ։ Microsoft Teams-ի թողարկումից հետո Slack-ը Նյու Յորք Թայմս թերթի մեկ ամբողջ էջում գովազդ է տեղադրել։ 
«The Verge» վեբ կայքը գրում է, որ չնայած Slack-ն օգտագործում են Fortune 100-ի 28 ընկերություն, ղեկավարությունը պահանջում է վճարել ծառայության համար, եթե Teams-ը առանց հավելյալ վճարի կներկայացնի նույնատիպ գործառույթներ, որոնք առկա են Office 365-ում։ «ZDNet» էլեկտրոնային ամսագիրը հայտնել է, որ ընկերությունները չեն մրցակցում նույն լսարանի համար, քանի որ Teams-ը թույլ չի տալիս միանալ հարթակին անստորագիր մասնակիցներին, փոքր բիզնեսն ու ֆրիլանսերները դժվար թե կիրառեն այս հարթակը։ Microsoft-ը ծրագրել է ավելացնել այդ գործառույթը։ Teams-ի այդ հայտարարությունից հետո Slack-ը խորացրեց իր ինտեգրումը Google-ի ծառայությունների հետ։ Microsoft-ը Նյու Յորքում տեղի ունեցած հատուկ միջոցառման ժամանակ գովազդել է Teams-ին՝ նպատակ ունենալով ծառայությունը կիրառելի դարձնել 2017 թվականի սկզբին։ 2019 թվականի մարտի սկզբին ներկայացվել են նորարարությունները, որոնք կոչված էին աշխատանքային հանդիպումներն առավել արդյունավետ և հարմար դարձնել։


== Ծանոթագրություններ ==
Իլեզա (Ստարայա Տոտմայի վտակ)

Իլեզա (ռուս.՝ Илеза), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Ստարայա Տոտմա գետի աջ ափում՝ 49 կմ հեռավորության վրա։ Գետի երկարությունը 85 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դոնի ավազանային շրջանին, գետի ջրատնտեսային տեղամասը՝ Հյուսիսային Դոն գետն է։ Գետի ենթաավազանը Սուխոնան գետն է։ Գետի գետային ավազանը՝ Հյուսիսային Դոն։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03020100312103000008534
Հիդրոլոգիական ուսումնասիրությունների կոդը - 103000853
Ավազանի կոդը - 03.02.01.003
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Անժե սյուր Սոմ

Անժե սյուր Սոմ (ֆր.՝  Hangest-sur-Somme), համայնք Ֆրանսիայի Պիկարդիա մարզի Սոմ գավառում։
Բնակչությունը 2006 թվականի դրությամբ կազմում է 688 մարդ, բնակչության խտությունը` 55.22 մարդ/կմ²։ Բնակավայրը զբաղեցնում է 12.46 կմ² տարածք։


== Աշխարհագրություն ==
Գտնվում է Փարիզ քաղաքից 130 կմ հյուսիս, Ամյեն քաղաքից 20 կմ հյուսիս-արևմուտք։


== Բնակչություն ==


== Տնտեսություն ==
2010 թվականին ուներ 474 աշխատունակ (15-64 տարեկան) բնակիչ, որոնցից ակտիվ էին 345-ը, իսկ ոչ ակտիվները` 129։ Ակտիվության ցուցանիշը կազմում է 72,8 %։ 345 աշխատունակ մարդկանցից աշխատել է 302 անձ (160 տղամարդ և 142 կին)։ Գործազուրկ են եղել 43 անձ (24 տղամարդ և 19 կին)։ 129 անաշխատունակներից 38-ը եղել են աշակերտներ կամ ուսանողներ, 63-ը` թոշակառուներ, իսկ 28-ը չեն աշխատել տարբեր պատճառներով։


== Տես նաև ==
Սոմ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
ՀԽՍՀ Գների պետական կոմիտե

ՀԽՍՀ Գների պետական կոմիտե, գնագոյացման միութենական-հանրապետական մարմին նախկին Խորհրդային Հայաստանում։ Ստեղծվել է 1970 թվականի փետրվարին։ Ունեցել է ծանր արդյունաբերության, մթերային և արդյունաբերական ապրանքների, կոմունալ ու կենցաղային ծառայությունների, գյուղատնտեսական արտադրանքի և ընդհաևուր տևտեսական ու տնտեսության բաժիններ։ 
Իր խնդիրն է համարել գների համակարգի և գնագոյացման մեթոդների մշակումն ու կատարելագործումը՝ այդ կերպ փորձելով նպաստել տնտեսական իրականացմանը, արտադրության առանձին ճյուղերի տեխնիկական առաջընթացին, արտադրանքի որակի բարձրացմանը, ծախսերի իջեցմանը, փոխանակելի արդյունքների համար միասնական գների ապահովմանը, մեծածախ ու մանրածախ գների և դրույքների միջև եղած անհամապատասխանությանը վերացմանը, գնագոյացման մեջ պլանաչափության արմատավորմանը, արտադրության պայմանների փոփոխության և արտադրանքի առանձին տեսակների իրացման համեմատ՝ գործող գների վերանայմանը, գները և դրույքները սահմանելիս՝ պետական կարգապահության ամրապնդմանը։ 
Գների պետական կոմիտեի նախագահ են եղել Բաբկեն Սարկիսովը և Գրիգոր Հարությունյանը։
Գիշերվա մեջ առկայծող կրակը

Գիշերվա մեջ առկայծող կրակը, 1983 թվականին նկարահանված հայկական ֆիլմ։


== Սյուժե ==
Ֆիլմը 19-րդ դարի բանաստեղծ Միքայել Նալբանդյանի հեղափոխական գործունեության և ողբերգական ճակատագրի մասին է։


== Դերասաններ և նկարահանող անձնակազմ ==


=== Նկարահանող անձնակազմ ===
ռեժիսոր - Ռուբեն Գևորգյանց և Գեորգի Կևորկով
սցենարիստ - Ա. Գրիգորյան
օպերատոր - Ռուդոլֆ Վաթինյան
մոնտաժ - Ս. Վաթինյան
երգերի հեղինակ և կատարող - Արթուր Մեսչյան (Արտաշես Մեսչյան)
դեկորացիաները - Ռաֆայել Բաբայան
հնչյունային օպերատոր - Կ. Կուրդիյան


=== Դերասանական անձնակազմ ===
Արթուր Մեսչյան (Արտաշես Մեսչյան) - Միքայել Նալբանդյան
Գուրգեն Թոնունց - Նազարյանց
Ա. Բելյակ - Ասյա
Ս. Կորենև - Լանսկոյ
Վ. Քոչարյան - Մանուչարով
Լ. Կուլագին - Գերցեն
Ն. Պոպկով - Ֆեդորովսկի
Միքայել Դովլաթյան - Անդրեաս
Յու. Բոգդանով - Օգարյով
Վ. Միխայլով - քննիչԴրվագներում - Յու. Ավշարով, Ա. Պապյան, Ա. Դոմարև, Ա. Վիգդորով, Ա. Բուրմիստրով


== Տեխնիկական և այլ տվյալներ ==
Երկիրը Հայկական ԽՍՀ
Լեզուն հայերեն
Ֆիլմը գունավոր
Տևողություն - 78 րոպե, ժապավենի երկարությունը՝ 2160 մետր
Ձայնը - մոնո
Պրեմիերան կայացել է 17.02.1984


== Արտաքին հղումներ ==
«Գիշերվա մեջ առկայծող կրակը» ֆիլմն ամբողջությամբ
Մյոնսհայմ

Մյոնսհայմ  (գերմ.՝ Mönsheim) , կոմունա Գերմանիայում, Բադեն Վյուրտեմբերգի տարածքում։
Մտնում է Էնց շրջանի կազմի մեջ։ Բնակչությունը 2680 մարդ է (2010 թվականի դեկտեմբերի 31–ի տվյալներով)։ Զբաղեցնում է 16,78 կմ² տարածք։ Պաշտոնական կոդը՝ 08 2 36 039։


== Ծանոթագրություններ ==


== Արտաքին հղումներ ==
Պաշտոնական էջ
Մարիաննա Տեր-Զախարովա

Մարիաննա Ռուբենի Տեր-Զախարովա (հունվարի 11, 1925(1925-01-11) - 1999), թատերական մանկավարժ, Բ․ Շչուկինի անվան թատերական ուսումնարանի ռեժիսոր, ՌԴ արվեստի վաստակավոր արտիստ, պրոֆեսոր։


== Կենսագրություն ==
Մարիաննա Տեր-Զախարովան ծնվել է 1925 թվականին։ 1970-1990-ական թվականների թատերական առաջատար մանկավարժներից մեկը։ Կրթել է այնպիսի հայտնի ռեժիսորների և դերասանների, ինչպիսիք են Ալեքսանդր Պորոխովշչիկովը, Լյուդմիլա Զայցևը, Վալերի Ֆոկինը, Նինա Ուսատովան, Իրինա Կուպչենկոն։
1984 թվականին Ուդմուրտիայի ազգային ստուդիայում խմբակ է ձևավորել, դասավանդել և ավարտացրել։
2015 թվականի հունվարի 11-ին Բորիս Շչուկինի անվան թատերական ինստիտուտում կայացել է Մարիաննա Տեր-Զախարովային նվիրված հիշատակի երեկո։


== Ֆիլմագրություն ==


=== Ռեժիսոր ===


== Գրականություն ==
Архивы РГАЛИ. Ф. 358, оп. 2, ед. хр. 926 лл.


== Ծանոթագրություններ ==
Գեներալ-լեյտենանտ

Գեներալ-լեյտենանտը ռազմական կոչում է, որը գործում է բազմաթիվ երկրներում։ Կոչումը ծագել է Միջին դարերում, որտեղ գեներալ-լեյտենանտը մարտի դաշտում երկրորդն էր, և ենթակա էր գեներալ կապիտանին։


== Գեներալ-լեյտենանտ կոչումը ՀՀ-ում ==
Կոչումը պատկանում է բարձրագույն կոչումների դասին և շնորհվում է ՀՀ Նախագահի կողմից։ ՀՀ Զինված ուժերում այն երրորդն է (բանակի գեներալից և գեներալ-գնդապետից հետո), ՀՀ Ազգային անվտանգության մարմիններում (գեներալ-գնդապետից հետո) և ՀՀ Ոստիկանությունում երկրորդն է (ոստիկանության գեներալ-գնդապետից հետո), բարձրագույնն է ՀՀ Փրկարար ծառայությունում (փրկարարական ծառայության գեներալ-լեյտենանտ), մաքսային ծառայությունում (մաքսային ծառայության գեներալ-լեյտենանտ), քրեակատարողական ծառայությունում, քննչական կոմիտեում և հատուկ քննչական ծառայությունում (արդարադատության գեներալ-լեյտենանտ)։ Հարկային և ԴԱՀԿ մարմիններում չի շնորհվում։
Պաշտոնները ներկայացված են կոչման շնորհման օրվա դրությամբ։


=== Գեներալ-լեյտենանտ (զինվորական կոչում) ===
Հիմնական հոդված՝ Գեներալ-լեյտենանտ (զինվորական կոչում)


=== Ոստիկանության գեներալ-լեյտենանտ ===
Հիմնական հոդված՝ Ոստիկանության գեներալ-լեյտենանտ


=== Փրկարարական ծառայության գեներալ-լեյտենանտ ===
Հիմնական հոդված՝ Փրկարարական ծառայության գեներալ-լեյտենանտ


=== Մաքսային ծառայության գեներալ-լեյտենանտ ===
Հիմնական հոդված՝ Մաքսային ծառայության գեներալ-լեյտենանտ


=== Արդարադատության գեներալ-լեյտենանտ ===
Հիմնական հոդված՝ Արդարադատության գեներալ-լեյտենանտ


=== Բանակային կոչումներ ===
(7741) Ֆեդոսեև

(7741) Ֆեդոսեև (անգլ.՝ Fedoseev), աստերոիդ աստերոիդների հիմնական գոտում։ Հայտնաբերվել է 1983 թվականի սեպտեմբերի 1-ին Լյուդմիլա Կարաչկինայի կողմից Նաուչնիում։
Միջին հեռավորությունը Արեգակից կազմում է 2,371461 ա. մ., առավելագույնը մոտենում է 1,9349 ա. մ. հեռավորության վրա և հեռանում 2,808 ա. մ.։ Արեգակի շուրջ մեկ ամբողջական պտույտ է կատարում 1333,9 երկրային օրվա ընթացքում, իր ուղեծրով շարժվելով միջինում 0,269886 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 13,9° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7741) Ֆեդոսեև աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Թունաթափ

Թունաթափ (անգլ.՝ Vincetoxicum), թունաթափագգիների ընտանիքի բազմամյա խոտաբույսերի կամ կիսաթփերի ցեղ։


== Տարածում ==
Տարածված է Արագածոտնի, Շիրակի, Լոռու, Տավուշի, Գեղարքունիքի, Վայոց ձորի, Սյունիքի մարզերում։ Աճում է անտառեզրերին, թփուտներում, քարքարոտ լանջերին և այլն։


== Կենսաբանական նկարագիր ==
Ցողունն ուղղաձիգ է կամ փաթաթվող, բարձրությունը՝ 20-180 սմ։ Տերևները պարզ են, հակադիր, ամբողջաեզր, ձվաձև կամ ձվանշտարաձև։ Ծաղկաբույլը վահանաձև է, տերևանութային կամ գագաթնային։ Ծաղիկները դեղնականաչավուն են կամ սպիտակ։ Ծաղկում է ամռանը։ Պտուղը՝ մեկ, հազվադեպ երկու տերևապտուղ Է։ Սերմերը փուփուլավոր են։


== Կիրառում ==
Որոշ տեսակներ պարունակում են կաուչուկ, գլիկոզիդներ և այլն։ Մեղրատու է։


== Տեսակներ ==
Germplasm Resources Information Network (GRIN) կայքում բերված են թունաթափ 12 տեսակները։
Հայտնի է 100 (այլ տվյալներով՝ 150), ՀՀ-ում՝ 4 տեսակ՝ 

Թունաթափ լայնատերև (V.amplifolium),
Թունաթափ գորշավուն (V. fuscatum),
Թունաթափ դեղատու (V. hirundinaria),
Թունաթափ թաղման (V. funebre)


== Ծանոթագրություններ ==
Պերիստերա

Պերիստերա (հուն․՝ Περιστέρα), փոքր կղզի Հունաստանում։ Կղզին հանդիսանում է Ալոնիսոսի վարչական մաս (դիմա) և տեղակայված է համանուն կղզու արևելքում։ Ըստ 2011 թվականի մարդահամարի ունի 30 բնակիչ։


== Կենսագրություն ==
Կղզին գտնվում է Էգեյան ծովում և հանդիսանում է Հյուսիսային Սպորադեսի կղզեխմբի մաս։ Մոտիկ կղզիներն են Ալոնիսոսը` հյուսիս-արևմուտքում և Ադելֆին` արևմուտքում։ Կղզու հրապարակը կազմում է 14,513  կմ², իսկ ամենաբարձր կետը 259 մետր։


== Ծանոթագրություններ ==
Պուցատովի փողոց (Ալուշտա)

Պուցատովի փողոց (ռուս.՝ Улица Пуцатова), փողոց Ղրիմի Ալուշտա քաղաքի կենտրոնում։ Անվանվել է Ալուշտայի պարտիզանական ջոկատի պարտիզան-հետախույզ Սեմյոն Գրիգորևիչ Պուցատովի (1907-1942) պատվին։ Սկիզբ է առնում Գորբաչովայի փողոցից և ավարտվում նույն փողոցի հետ հատումով։ Երկարությունը 450 մետր է։


== Նկարագրություն ==
Ալուշտա քաղաքի Պուցատովի փողոցը սկիզբ է առնում Գորբաչովայի փողոցից, կատարում կիսաշրջան և ավարտվում նույն փողոցի հետ հատումով։ Փողոցում կա համարակալված 27 շինություն։ Երկարությունը 450 մետր է։
Պուցատովի փողոցի փոստային դասիչն է՝ 298514։
Փողոցն անվանվել է Ալուշտայի պարտիզանական ջոկատի պարտիզան-հետախույզ Սեմյոն Գրիգորևիչ Պուցատովի (1907-1942) պատվին։ Հայրենական մեծ պատերազմից առաջ զորացրվելով բանակից` նա ամուսնացել է, ունեցել երեխաներ, պատրաստվել է ընդունվել շինարարական ինստիտուտ։ Սակայն սկսված պատերազմը խախտել է բոլոր պլանները։ Ղրիմի անտառների բոլոր կածանները լավ իմացող Պուցատովն անդամագրվել է Ալուշտայի պարտիզանական ջոկատին, որտեղ մնացել է մեկ տարի։ Այդ ընթացքում նա մասնակցել է բազմաթիվ գործողությունների, թանկարժեք տեղեկություններ հայթայթել թշնամու դիրքերի վերաբերյալ։ Նրան մատնել են, գերմանացիները բռնել են նրան և ընտանիքին։ Պուցատովը գնդակահարվել է Չոլմեկչի գետի վերին հոսանքում, Պրոֆեսորական անկյունում։ Նրա անվան փողոցում 2011 թվականին բացվել է հուշանշան։


== Ծանոթագրություններ ==


== Աղբյուրներ ==
Улица Пуцатова в Алуште
Подробная карта Улица Пуцатова, город Алушта со спутника с номерами домов, индекс и маршруты, Яндекс, Гугл карты


== Արտաքին հղումներ ==
г. Алушта, улица Пуцатова Archived 2019-04-10 at the Wayback Machine.
Զապարովկա

Զապարովկա (ուկրաիներեն՝ Запарівка), գյուղ Ուկրաինայի Խարկովի մարզի Լոզովայայի շրջանում։ Բնակավայրը նախկինում նաև անվանվել է Զապարովկա։ Հիմնադրվել է 1922 թվականին։
2001 թվականի տվյալներով Զապարովկա գյուղում բնակվում էր 14 մարդ։ Բնակավայրը զբաղեցնում է 0,112 կմ² տարածք։ Բնակչության խտությունը կազմում էր 125 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Աիուբակ

Աիրուբակ, հնագույն երկիր՝ հիշատակված ասորեստանյան թագավոր Թիգլաթպալասարի սեպագիր արձանագրություններում, ճշմարիտ տեղադրությունը որոշված չէ։


== Ծանոթագրություններ ==
Քոզան Արևմտյան

Քոզան Արևմտյան, գավառակ Կիլիկիայում, Ադանայի նահանգի Քոզանի գավառում։
Զբաղեցնում էր Բերելից մինչև Սիս քաղաքն ընկած տարածքը։


== Աղբյուրներ ==
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կիլիկիայի հայաբնակ բնակավայրեր


== Ծանոթագրություններ ==
Վեներա Բոյախչյան

Վեներա Գեղամի Բոյախչյան (մայիսի 8, 1940(1940-05-08), Կիրովական, Հայկական ԽՍՀ, ԽՍՀՄ), հայ հոգեբույժ, թմրաբույժ, հոգեթերապևտ։


== Կենսագրություն ==
Վեներա Բոյախչյանը ծնվել է 1940 թվականին Կիրովական քաղաքում։ 1956-1962 թվականներին սովորել է Երևանի բժշկական ինստիտուտի բուժական-կանխարգելողական ֆակուլտետում։ 1962-1965 թվականներին աշխատել է Սևանի հանրապետական հոգեբուժական հիվանդանոցում՝ որպես բաժանմունքի վարիչ։ 1965-1967 թվականներին կլինիկական օրդինատուրա է անցել Երևանի բժշկական ինստիտուտի հոգեբուժության ամբիոնում։ 1967-1973 թվականներին աշխատել է Երևանի հանրապետական հոգեբուժական կլինիկական հիվանդանոցում՝ որպես օրդինատոր։ 1973-1976 թվականներին աշխատել է Երևանի քաղաքային հոգեբուժական դիսպանսերում՝ որպես ստացիոնար բաժանմունքի օրդինատոր։ 1976-1983 թվականներին աշխատել է Երևանի հանրապետական թմրաբուժական դիսպանսերում՝ որպես թմրաբույժ։ 1983 թվականից աշխատում է Երևանի թիվ 4 պոլիկլինիկայում՝ որպես հոգեթերապևտ։ 1964, 1989, 1996 (Երևան) և 1966, 1978 (Մոսկվա) թվականներին անցել է հոգեբուժության, թմրաբուժության, հոգեթերապիայի վերապատրստման դասընթացներ։


== Ծանոթագրություններ ==
Ագրոնոմ (Կրասնոդարի երկրամաս)

Անվան այլ կիրառումների համար տե՛ս՝ Ագրոնոմ (այլ կիրառումներ)Ագրոնոմ (ռուս.՝ Агроном), գյուղ Ռուսաստանի Դաշնության Կրասնոդարի երկրամասի Դինսկայայի շրջանի կազմում։
Բնակչությունը 2010 թվականին գրանցված տվյալներով կազմում էր 3800 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Օսմանքյոյ (այլ կիրառումներ)

Օսմանքյոյ, կարող է վերաբերել՝

Օսմանքյոյ - գյուղ Արևմտյան Հայաստանում, Սեբաստիայի վիլայեթի Եվդոկիայի գավառում
Օսմանքյոյ - գյուղ Արևմտյան Հայաստանում, Բիթլիսի վիլայեթի Սղերդի գավառում
Օլխովսկի (Ուստ-Դոնեցկի շրջան)

Անվան այլ կիրառումների համար տե՛ս՝ Օլխովսկի (այլ կիրառումներ)Օլխովսկի (ռուս.՝ Ольховский), գյուղ Ռուսաստանի Ռոստովի մարզի Ուստ-Դոնեցկի շրջանում։ Մտնում է Կրիմսկի գյուղական համայնքի կազմի մեջ։
Ագրակ (Մշո գավառ)

Անվան այլ կիրառումների համար տե՛ս՝ Ագրակ (այլ կիրառումներ)Ագրակ, գյուղ Արևմտյան Հայաստանում, Բիթլիսի վիլայեթի Մշո գավառում։ Գտնվում էր Մուշ քաղաքից 57 կմ հյուսիս-արևելք՝ Արածանիի աջ կողմում։
XX դարի սկզբին ուներ 40 տուն բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Կարաթութ

Կարաթութ, գյուղ Արևմտյան Հայաստանում, Խարբերդի վիլայեթի Կարկառի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Միացումներ

Միացումներ շինարարական կոնստրուկցիաներում, կոնստրուկցիան կազմող տարրերի ամրակումներ։ Միացումների միշոցով կոնստրուկցիայի մի տարրից ճիգերը փոխանցվում են մյուսին։ Պողպատե կոնստրուկցիաներում հիմնականում կիրառվում են եռակցովի, գամային և հեղյուսային միացումներ։ Հավաքովի երկաթ-բետոնե կոնստրուկցիաներում օգտագործվում են եռակցովի, հազվադեպ՝ հեղյուսային և բետոնով լցրած կարանով (միաձուլած) միացումներ (տես Երկաթբետոնե կոնստրուկցիաներ և շինվածքներ)։ Փայտե կոնստրուկցիաներում տարածված են թործերով, երիթներով, փայտամեխերով, հեղույսներով, սոսինձներով միացումներ։
Run Run Run (երգ, Սելեստե Բաքինգեմ)

«Run Run Run», սլովակիացի երգչուհի Սելեստե Բաքինգհեմի երգն է որը թողարկվել է 2012 թվականի ապրիլի 4-ին «EMI» լեյբլի կողմից։ Երգի հեղինակներն են՝ Սելեստե Բաքինգհեմը, Անդրեյ Հրուժկան և Մարտին Շրամեկը։
Երգը ընդգրկվել է Սելեստեի «Don't Look Back» ալբոմում։


== Հիթ-շքերթներ ==


=== Շաբաթական հիթ-շքերթներ ===


=== Տարեվերջյան հիթ-շքերթներ ===


== Ծանոթագրություններ ==


== Արտաքին հղումներ ==
Երգի տեսահոլովակը Յութուբում
Ֆիրդիմ

Ֆիրդիմ - լեռ Հայկական լեռնաշխարհում Բյուրակն–Սնձուրյան լեռնաշղթայի կենտրոնական հատվածում, Պաղին գետի աջ կողմում, Քղիի գավառակի Հերղիֆ գյուղի հյուսիս-արևելյան կողմում, Սուրբ Լույս լեռնից ոչ հեռու։ Նշանակված է Կովկասի 5-վերսաանոց քարտեզում։


== Ծանոթագրություններ ==
Զառիթափ (մոլորակային անվանակարգ)

Զառիթափը (լատ.՝ rupes, հոգնակի՝ rupēs) մոլորակային անվանակարգի մեջ օգտագործվող սեռային եզրույթ է, որը տրվում է երկնային մարմինների մակերևույթի զարիվայր ձևերին։ Միջազգային անվանումներում (որոնք գրում են լատիներենով և հաստատված են Միջազգային աստղագիտական միության կողմից) Rupes բառը, ինչպես և մոլորակային անվանակարգի այլ եզրույթները, գրվում է մեծատառով և հատուկ անունից հետո, իսկ «զառիթափ» բառը հայերեն անվանումներում՝ փոքրատառով։
Լատիներենում rupes֊ն նշանակում է «զառիթափ», «սանդղավանդ», «ապառաժ», «ժայռ»։
Եզրույթը, ինչպես և մոլորակային անվանակարգի բոլոր եզրույթները, միայն նկարագրում է օբյեկտի արտաքին տեսքը և ոչինչ չի ասում դրա ծագման մասին, ուստի այն պիտանի է ցանկացած ծագում ունեցող օբյեկտների համար։
Այս եզրույթով առաջին անվանումները (Լուսնի վրա գտնվող Ուղիղ պատ և Ալթայ զառիթափը[en]) ՄԱՄ֊ը հաստատել է 1961 թվականին։ 2020 թվականի մայիսի դրությամբ 87 զառիթափ իր անվանման մեջ պարունակում է տվյալ եզրույթը, այդ թվում՝ 35 զառիթափ՝ Փայլածուի վրա, 7՝ Արուսյակի, 8՝ Լուսնի, 26՝ Հրատի, 1՝ Պլուտոնի, 3՝ Վեստայի, 2՝ Լուտեցիայի, 2՝ Միրանդայի, 1՝ Էնցելադի, 1՝ Տիտանիայի և 1՝ Սերեսի։
Տարբեր երկնային մարմինների զառիթափերը տարբեր կերպ են անվանվում՝

Փայլածուի զառիթափերն անվանում են հետազոտական նավերի անուններով.
Արուսյակի՝ տարբեր ժողովուրդների տան օջախի դիցուհիների պատվին.
Լուսնի՝ մոտակա խառնարանների կամ ռելիեֆի այլ տարրերի անվանումներով։ Բացի դրանից, զառիթափերից մեկը հնուց անվանում են Ուղիղ պատ՝ իր բնութագրիչ տեսքի համար, իսկ մյուսը՝ Ալթայի զառիթափ[en]՝ երկրային լեռնահամակարգի անունով.
Հրատի՝ Ջովանի Սկիապարելլիի կամ Էժեն Անտոնիադիի քարտեզներում նշված մոտակա ալբեդոյի տարրերի անվանումներով.
Պլուտոնի՝ անցյալի նախագնացների անուններով, որոնք նոր հորիզոններ են բացել Երկրի, ծովի և երկնքի ուսումնասիրության մեջ.
Վեստայի՝ հին հռոմեական տոների և տեղանունների.
Լուտեցիայի՝ Հռոմեական կայսրության և Եվրոպայի հարևան տարածքների գետերի այն ժամանակների անվանումներով, երբ Փարիզը կոչվում էր Լուտեցիա.
Միրանդայի՝ Շեքսպիրի պիեսների հերոսների և աշխարհագրական վայրերի անուններով, (օրինակ՝ Վերոնա զառիթափ).
Էնցելադի՝ «Հազար ու մի գիշերում» հիշատակված վայրերի անուններով.
Տիտանիայի՝ — Համանմանորեն Միրանդային.
Սերեսի՝ աշխարհի գյուղատնտեսական փառատոնների անուններով։


== Ծանոթագրություններ ==


== Հղումներ ==
Փայլածուի, Արուսյակի, Լուսնի, Հրատի, Պլուտոնի, Վեստայի, Լուտեցիայի, Միրանդայի, Էնցելադի, Տիտանիայի և Սերեսի զառիթափերի ընթացիկ ցուցակ։
Մայքլ Շին

Մայքլ Քրիստոֆեր Շինը (անգլ.՝ Michael Christopher Sheen, փետրվարի 5, 1969(1969-02-05), Նյուպորտ, Ուելս)՝ ծագումով Ուելսից բրիտանական դերասան է։ Փիթեր Մորգանի հետ հինգ ֆիլմի սցենարների վրա աշխատելով, Շինը հայտնի դարձավ հանրաճանաչ հասարակական գործիչների մարմնավորած դերերով՝ Թոնի Բլեր «Գործարք», «Թագուհին» և «Հատուկ հարաբերություններ» ֆիլմերում, Դեվիդ Ֆրոսթ՝  «Ֆրոսթն ընդդեմ Նիքսոնի» ֆիլմում, Կլաֆ Բրայան՝ «Անիծված Յունայթեդը» ֆիլմում։ Խաղացել է վամպիրների մասին պատմող երկու հանրաճանաչ կինոշարքերում՝ «Ուրիշ աշխարհ» շարքի առաջին երեք ֆիլմերում մարմնավորելով մարդագայլերի առաջնորդ Լուցիանին և վամպիր Արոյի դերը «Մթնշաղ» ֆիլմում։


== Ֆիլմագրություն ==


=== Դերակատարումներ ===


=== Պրոդյուսեր ===


== Ծանոթագրություններ ==
Ժովտնևոե (գյուղ, Մալինի շրջան)

Անվան այլ կիրառումների համար տե՛ս՝ ԺովտնևոեԺովտնևոե (ուկրաիներեն՝ Жовтневе), գյուղ Ուկրաինայի Ժիտոմիրի մարզի Մալինի շրջանում։
2001 թվականի տվյալներով Ժովտնևոե գյուղում բնակվում էր 104 մարդ։ Բնակավայրը զբաղեցնում է 1063 կմ² տարածք։ Բնակչության խտությունը կազմում էր 97,84 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
(4374) Տադամորի

(4374) Տադամորի (անգլ.՝ Tadamori), աստերոիդ աստերոիդների հիմնական գոտում։ Հայտնաբերվել է 1987 թվականի հունվարի 31-ին Կենձո Սուզուկիի և Տակեշի Ուրատայի կողմից Տոյոտայում։
Միջին հեռավորությունը Արեգակից կազմում է 2,222889 ա. մ., առավելագույնը մոտենում է 1,8427 ա. մ. հեռավորության վրա և հեռանում 2,603 ա. մ.։ Արեգակի շուրջ մեկ ամբողջական պտույտ է կատարում 1210,53 երկրային օրվա ընթացքում, իր ուղեծրով շարժվելով միջինում 0,297391 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,85° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4374) Տադամորի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Անալոգային հաշվողական մեքենա

Անալոգյաին հաշվողական մեքենա (ԱՀԱ), հաշվողական մեքենա, որի մեջ նախօրոք մտցված ֆիզիկական մեծությունների միջև եղած հարաբերակցությունները որոշակի մասշտաբով համապատասխանում են հետազոտվող օբյեկտը նկարագրող մաթեմատիկական հավասարումներին։


== Բաղկացուցիչ մասեր ==
ԱՀԱ-ները բաղկացած են որոշ քանակի լուծող տարրերից, որոնք կատարվող մաթեմատիկական գործողությունների բնույթին համապատասխան լինում են՝

գծային,
ոչ գծային
տրամաբանական։Յուրաքանչյուր լուծող տարր կատարում է խիստ որոշակի մաթեմատիկական գործողություն ֆիզիկական մեծությունների նկատմամբ։


=== Գծային լուծող տարրեր ===
Գծային լուծող տարրերը կատարում են գումարում, բազմապատկում, նշանի փոփոխումներ, ինտեգրում ևն։


=== Ոչ գծային տարրեր ===
Ոչ գծային տարրերը վերարտադրում են ոչ գծային կախվածությունները։


=== Տրամաբանական լուծող տարրեր ===
Տրամաբանական լուծող տարրերի թվին դասում են մի քանի մեծություններից ամենամեծը կամ ամենափոքրը առանձնացնող սարքերը, ռելեսւյին փոխակերպող սխեմաները և այլն։
Ֆիզիկական մեծություններ կարող են լինել՝

լարումները,
հոսանքները,
պտտման անկյունները,
արագությունները և այլն։


== Ֆիզիկական էություն ==
Կախված դրանց ֆիզիկական էությունից, տարբերում են մեխանիկական, պնևմատիկ, հիդրավլիկ, էլեկտրամեխանիկական և էլեկտրոնային ԱՀԱ-ներ։ Ամենամեծ տարածում ունեն ունիվերսալ և մասնագիտացված էլեկտրոնային ԱՀԱ-ները, որոնք տարբերվում են մեծ թողունակությամբ, մի քանի մեքենաներ միմյանց և կառավարման ապարատների տարրերի հետ զուգակցելու հարմարությամբ։
ԱՀԱ-ների օգնությամբ լուծվում են կառավարման կամ կարգավորման համակարգի դինամիկայի անալիզի, սինթեզի, համակարգի վրա ներգործած գրգռումների կամ օգտակար ազդանշանների որոշման, ավտոմատիկայի բարդ համակարգերի հետ կապված խնդիրներ, ինչպես նաև գծային և ոչ գծային դիֆերենցիալ ու հանրահաշվական հավասարումների համակարգեր, ինտեգրալ հավասարումներ։
ԱՀՄ-ի վրա մոդելավորամը կատարվում է հետևյալ հաջորդականությամբ, նախնական հավասարումները բերվում են մոդելավորման համար հարմար տեսքի, կատարվում են մոդելի բլոկսխեմա և «մեքենայական հավասարումներ», հաշվվում են բլոկսխեմայի պարամետրերի մեծությունները, ապա կատարվում է սխեմայի հավաքումը և խնդրի լուծումը։


== Առավելություններ և թերություններ ==
ԱՀՄ-ները թվանշանային հաշվողական մեքենաների համեմատությամբ ունեն մի շարք առավելություններ ծրագրավորման աշխատանքների փոխարինում պակաս աշխատատար պրոցեսով՝ մոդելավորումով, գործողությունների արագ կատարում, պարզ կառուցվածք, ավելի մեծ հուսալիություն են։ ԱՀԱ-ի հիմնական թերություններն են պակաս ունիվերսալությունը և լուծման համեմատաբար փոքր ճշտությունը։
Սակայն գործնական խնդիրների մեծ մասի լուծման համար նշված թերություններն էական սահմանափակումներ չեն առաջացնում։ Ներկայումս լայն տարածում են ստանում հիբրիդային հաշվողական մեքենաները, որտեղ օգտագործվում են անալոգային և թվանշանային հաշվողական մեքենաների լավագույն կողմերը։
Աստերոիդների ցանկ (272001-272100)

Աստերոիդների ցանկ (271901-272000)  • Աստերոիդների ցանկ  • Աստերոիդների ցանկ (272101-272200)
 Աստերոիդների ցանկ (271901-272000)  • Աստերոիդների ցանկ  • Աստերոիդների ցանկ (272101-272200)
Բարան դի Գրաժաու

Բարան դի Գրաժաու (պորտ.՝  Barão de Grajaú), համայնք Բրազիլիայում՝ Մարանիան նահանգի կազմում։ Մունիցիպալիտետ Մարանիան նահանգի արևելյան մարզում։ Մտնում է Շապադաս դու Ալտու Իտապեկուրուի գավառի կազմի մեջ։ Բնակչությունը կազմում է 16 716 մարդ՝ 2006 թվականի տվյալներով։ Գրավում է 2 247,229 կմ2 տարածք։ Բնակչության խտությունը՝ 7,4 մարդ/կմ²։


== Պատմություն ==
Քաղաքը հիմնադրվել է 1911 թվականի մարտի 19-ին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է 19.776.567,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է 1.229,20 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,631 (տվյալները՝ ՄԱԿ-ի զարգացման ծրագրի)։


== Արտաքին հղումներ ==
Բարան դի Գրաժաուի մասին(չաշխատող հղում)
Սանտալներ

Սանտալներ, ժողովուրդ Հնդկաստանում։ Բնակվում են հիմնականում Բենգալիայի հարավում, ինչպես նաև Բենգալիայի արևմտյան նահանգներում և Օրիսայում։ Ընդհանուր թիվը՝ մոտ 7,4 միլիոն։ Լեզուն լանտալին է, պատկանում է մունդա լեզուներին։ Դավանում են հնդուիզմ, տարածված է նաև զանազան ոգիների (անտառի, լեռան) պաշտամունքը։ Հասարակական կարգում պահպանվել են նախնադարյան համայնական հարաբերությունների վերապրուկներ։ Զբաղվում են հիմնականում հողագործությամբ, նաև՝ որսորդությամբ ու հավաքչությամբ։ Շատերն աշխատում են ձեռնարկություններում, պլանտացիաներում, ածխահանքերում, նավահանգիստներում։
Զենկո Սուզուկի

Զենկո Սուզուկի, (鈴木 善幸, Սուզուկի Զենկո, հունվարի 11, 1911-հուլիսի 19, 2004), եղել է  ճապոնացի քաղաքական գործիչ, ով 1980-1982 թվականներին եղել է  Ճապոնիայի վարչապետը։


== Վաղ կյանքը և կրթությունը ==
Սուզուկին ծնվել է 1911 թվականին հունվարի 11 Յամադայում, Իվատեում։ 1935 թվականին ավարտել է  Տոկիոյի համալսարանի ձկնաբուծական բաժինը։


== Կարիերա ==
1948 թվականին Սուզուկին անդամագրվել է Լիբերալ կուսակցությանը և օգնել է միացնել այն մեկ այլ աջակողմյան կուսակցությանը՝ 1955 թվականին հիմնադրելով Լիբերալ-դեմոկրատական կուսակցություն (ԼԴԿ)։ Եղել է առողջապահության  նախարար 1965-1966 թվականներին, ինչպես նաև գյուղատնտեսության ու ձկնաբուծության նախարար 1976-1977 թվականներին։ Սուզուկին նշանակվել է վարչապետ է Մասայոշի Օհիրայից հետո, ով ընտրարշավի ժամանակ հանկարծամահ է եղել սրտի կաթվածից։ Օհիրայի մահից հետո ԼԴԿ-ի ղեկավարումն անցավ Սուզուկիին, և նա մի քանի տարով խորհրդարանի մեծամասնության կողմից ընտրվեց ընտրվեց վարչապետ։ Նա որոշեց 1982 թվականին այլևս թեկնածություն չդնել ԼԴԿ- կողմից, և նրան փոխարինեց Յասուհիրո Նակասոնեն։
Նա  ծառայում էր անկայունության շրջանում, կաբինետի անդամները հաճախակի փոփոխվում էին, և կուսակցությունները հաճախ բաժանվում էին  առանձին  քաղաքական ուղղությունների։ Նրա դիվանագիտական հմտությունները հնարավորություն տվեցին նրան տասն  անգամ ղեկավարել իր կուսակցության գործադիր խորհուրդը։ Չնայած վարչապետի պաշտոնում իր արտաքին ձախողումներին, ավելի ուշ՝ 1988 թվականին գագաթաժողովի ընթացքում համաձայնության գալով Ռոնալդ Ռեյգանի հետ, որոշեցին լավ հարաբերություններ պահպանել Միացյալ Նահանգների հետ։


== Մահը ==
Սուզուկին մահացել է թոքաբորբից  2004 թվականի հուլիսի 19-ին, Տոկիոյում, Ճապոնիայի Միջազգային առողջապահական կենտրոնում, 93 տարեկան հասակում։ Նրա որդի Շունիչի Սուզուկին Սուզուկի Սիունիչիին ներկայումս ծառայում է Դիեթում։


== Պարգևներ ==
Ոսկեծաղիկի Մեծ շքանշան (հուլիս, 2004 թվական, հետմահու)։


== Ծանոթագրություններ ==
Չերվոնոե Օզերո (գյուղ, Պուտիվիլի շրջան)

Անվան այլ կիրառումների համար տե՛ս՝ Չերվոնոե ՕզերոՉերվոնոե Օզերո (ուկրաիներեն՝ Червоне Озеро), գյուղ Ուկրաինայի Սումիի մարզի Պուտիվիլի շրջանում։
2001 թվականի տվյալներով Չերվոնոե Օզերո գյուղում բնակվում էր 228 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ժողովածու (944)

Ժողովածու (944), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 944 թվի տակ։ Ձեռագիրը գրվել է 1431 թվականին Յովհաննէս, Ղաղար աբղյք գրիչի կողմից Էրէդ վանքում։ Ստացողը եղել է Շնաֆօր խաթունը։ Գրված է թղթի վրա, որն ունի 28X18 չափս։ Ձեռագիրը կազմված է 227 թերթից։ Գրված է միասյուն, բոլորագրով։ Ունի կիսախորան, լուսանցազարդ մանրանկարներ։ Պահպանակը ունի մագաղաթ 3 էջ, գրված է՝ ուղղագիծ, երկաթագիր, Ճառ։ Կազմը` կաշեպատ տախտակ դրոշմազարդ, աստառը՝ կապույտ կտավ։ Հիշատակարաններ՝ գրչի՝ 11բ, 16ա, 36բ, 55բ, 94ա, 96բ, 215բ, 221բ, 227ա, հետագայի՝ 227բ (1664-1714թթ․), 1ա (1804թ․)։


== Բովանդակություն ==
Ճառք, Քարոզք, Խրատք (Գէորգ, Վարդան, Կալիստրատոս, Եղիշէ, Ոսկեբերան, Կիւրեղ, Հիպոզիտ, Վարդ․ Այգեկցի, Թէոփիլոս, Նեղոս, Յովհ․ Երզնկացի)։
Ներս. Շնորհալւոյ թուղթք, ներբող ի հրեշտակս։
Տեսիլք Աթանասի, Յովհ. Կոզեռնի, Մարիամու։
Հարցմունք Աթանասի և պատասխանիք Կիւրղի։
Վարդանայ Աղօթք։
Գրիգորի կթղ-ի թուղթ։


== Ծանոթագրություններ ==
Էլիսո (ֆիլմ)

«Էլիսո» (վրաց.՝ ელისო), համր ֆիլմ, որը նկարահանվել է ռեժիսոր Նիկոլայ Շենգելայայի կողմից 1928 թվականին Ալեքսանդր Ղազբեգիի համանուն պատմվածքի հիման վրա։


== Սյուժե ==
XIX դար։ Կովկասում իր իշխանությունն ամրապնդելու համար ռուսական կառավարությունը պատրաստվում է չեչեններին վտարել Ռուսական կայսրության սահմաններից։ Կազակական ատամանը խաբեությամբ փորձում է հասնել նրան, որ անգրագետ բնակիչները Թուրքիա վերաբնակվելու խնդրագիր ներկայացնեն՝ դրա փոխարեն Վերդի լեռնային աուլ մահմեդականներից գեներալ-նահանգապետին ներկայացնելով իրենց հողում մնալու թույլտվության մասին։ Աուլի ավագի դուստր Էլիսոն սիրահարվում է խևսուր Վաժիային, որը քրիստոնյա է։ Նա ձգտում է վերացնել չեչեններին արտաքսելու մասին հրամանագիրը, սակայն աուլը փրկելու նրա հերոսական ջանքերը ապարդյուն են։ Բնակիչներն արդեն վտարվել են տներից և լքում են աուլը։ Վաժիան՝ որպես գյավուր, իրավունք չունի գնալ նրանց հետ։ Էլիսոն չի կարողանում համակերպվել վտարանդի վիճակի հետ, նա գիշերով մտնում է աուլ, որտեղ արդեն բնակվել են կազակները, և հրկիզում է նրան։


== Դերերում ==
Կիրա Անդրոնիկաշվիլի - Էլիսո
Ալեքսանդր Իմեդաշվիլի - Աստամիր, ավագ
Կոխտա Կարալաշվիլի - Վաժիա, խևսուր
Ալեքսանդր Ժորժոլիանի - գեներալ
Ցեցիլիա Ցուցունավա - Զազուբիկո
Իլյա Մամպորիա
Կ. Գուրյանով
Ի. Գալկին


== Նկարահանող խումբ ==
Ռեժիսոր՝ Նիկոլայ Շենգելայա
Սցենարիստներ՝ Սերգեյ Տրետյակով, Նիկոլայ Շենգելայա
Օպերատոր՝ Վլադիմիր Կերեսելիձե
Նկարիչ՝ Դիմիտրի Շևարդնաձե


== Հնյունավորում ==
Երաժշտությամբ հնչյունավորվել է 1935 թվականին, հնչյունավորման ռեժիսորը եղել է Վասիլի Դոլենկոն, երաժշտության հեղինակը՝ Իոնա Տուսկիան։


== Տեխնիկական տվյալներ ==
Սև-սպիտակ, համր։


== Մրցանակներ ==
1941 – Ստալինյան երկրորդ աստիճանի մրցանակ՝ Նիկոլայ Շենգելայային «Էլիսո» (1928) և «Ոսկե հովիտ» (1937) ֆիլմերի համար


== Ծանոթագրություններ ==


== Գրականություն ==
Домашняя синематека. Отечественное кино 1918—1996 / Каталог игровых фильмов… — М., Дубль-Д, 1996 ISBN 5-900902-05-6 — с. 510


== Արտաքին հղումներ ==
«Էլիսո» ֆիլմը «Հայրենական կինոյի հանրագիտարան» կայքում
Екатерина Микаридзе (2016-11-08)։ «Магия звука: как оживили немое кино «Элисо»»։ Sputnik-georgia.ru։ Վերցված է 2016-11-08
Անդևիլ

Անդևիլ (ֆր.՝ Andeville), քաղաք Ֆրանսիայի հյուսիսում, Օ դը Ֆրանս մարզ, Ուազ դեպարտամենտ, Բովե շրջան, Մերյու գավառ, Բովեից 24 կմ դեպի հարավ և Փարիզից 51 կմ դեպի հյուսիս, А16 «Եվրոպական» մայրուղուց 5 կմ-ի վրա։
Բնակչությունը 2014 թվականի տվյալներով կազմում է 3114 մարդ։


== Տեսարժան վայրեր ==
XVI դարի Սուրբ Լեժյեի եկեղեցի։


== Տնտեսություն ==
Բնակչության զբաղվածության կառուցվածքը․

գյուղատնտեսություն՝ 0,0 %
արդյունաբերություն՝ 26,8 %
շինարարություն 10,6 %
առևտուր, տրանսպորտ և ծառայությունների ոլորտ՝ 32,8 %
պետական և համայնքային ծառայություններ՝ 29,9 %Անգործության մակարդակ (2013)՝ 11,7 % (ընդհանուր առմամբ Ֆրանսիայում՝ 13,5 %, Ուազ դեպարտամենտում՝ 13,7 %)։ 
Տարեկան միջին եկամուտը մեկ անձի համար կազմում է․ եվրո (2013)՝ 21 970 (ընդհանուր առմամբ Ֆրանսիայում՝ 20 185, Ուազ դեպարտամենտում՝ 20 633)։


== Ադմինիստրացիա ==
Անդեվիլի քաղաքապետի պաշտոնը 2001 թվականից զբաղեցնում է Ժան Շարլ Մորելը (Jean-Charles Morel)։ 2014 թվականի մունիցիպալ ընտրություններում նրա գլխավորած ձախ դաշինքը հաղթանակ է տարել 1-ին փուլում՝ ստանալով ձայների 56,97 % -ը։


== Ժողովրդագրություն ==
Բնակչության թվաքանակի դինամիկան, մարդ


== Պատկերասրահ ==


== Ծանոթագրություններ ==


== Արտաքին հղումներ ==
Վիճակագրության ազգային ինստիտուտ
2014 թվականի մունիցիպիալ ընտրությունների արդյունքներ
Լափա

Լափա, գյուղ Օսմանյան կայսրությունում, Տրապիզոնի վիլայեթի Տրապիզոնի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Տրապիզոնի նահանգի հայաբնակ բնակավայրեր


== Ծանոթագրություններ ==
Յուրիկ Աբովյան (անասնաբույժ)

Անվան այլ կիրառումների համար տե՛ս՝ Յուրի Աբովյան (այլ կիրառումներ)Յուրիկ Հրաչիկի Աբովյան (նոյեմբերի 1, 1941(1941-11-01), Կարզախ, Ախալքալաքի շրջան, Սամցխե-Ջավախեթի մարզ, Վրացական ԽՍՀ, ԽՍՀՄ - դեկտեմբերի 3, 2005(2005-12-03), Երևան, Հայաստան), հայ անասնաբույժ։ Կենսաբանական գիտությունների դոկտոր (1993), պրոֆեսոր (1994), ՀՀ ԳԱԱ թղթակից անդամ (1998)։


== Կենսագրություն ==
1965 թվականին ավարտել է Երևանի անասնաբուծական-անասնաբուժական ինստիտուտը։ 1965 թվականից աշխատել է Երևանի անասնաբուծական-անասնաբուժական ինստիտուտում, 1974-1978 թվականներին եղել է ԳՀ բաժանմունքի ղեկավար, 1994-2002 թվականներին՝ ՀԳԱ անասնաբուժական սանիտարական փորձաքննության, զոոհիգիենայի և անասնաբուժության ամբիոնի վարիչ, 2002-2005 թվականներին՝ անասնաբուժական բժշկագիտության և անասնաբուծության ֆակուլտետի դեկան։
Աշխատանքները վերաբերում են գյուղատնտեսական կենդանիների բնական դիմադրողականության բարձրացման հարցերին։ Ուսումնասիրել է միջավայր-գենոտիպ փոխազդեցության դերը տավարի օրգանիզմի բնական դիմադրողականության վրա։


== Ծանոթագրություններ ==
Կլայնհոյբախ

Կլայնհոյբախ (գերմ.՝ Kleinheubach), կոմունա Գերմանիայում։ Գտնվում է Բավարիա երկրամասում։
Ենթարկվում է Ներքին Ֆրակոնիա վարչական շրջանին։ Մտնում է Միլտենբերգ շրջանի մեջ։ Բնակչությունը կազմում է 3522 մարդ (2010 թվական, դեկտեմբերի 10)։ Զբաղեցնում է 9, 49 կմ² տարածք։ Պաշտոնական կոդն է 09 6 76 132։


== Ծանոթագրություններ ==


== Արտաքին հղումներ ==
Պաշտոնական կայք
Կալցիումի ֆոսֆատներ

Կալցիումի ֆոսֆատներ, ֆոսֆորական թթվի կալցիումական աղեր։ Գործնական նշանակություն ունեն օրթոֆոսֆորական թթվի աղերը՝ օրթոֆոսֆատները. 

Օրթոֆոսֆորական թթվի եռտեղակալված կալցիումական աղ՝ Ca3 (PՕ4)2, անգույն բյուրեղային նյութ է, բնության մեջ հանդիպում է ապատիտ կամ հիդրօքսիլապատիտ միներալի տեսքով։ Մտնում է ոսկրի բաղադրության մեջ։ Կիրառվում է ապակու, շաքարի, ատամի մածուկի ու փոշու արտադրության մեջ, ինչպես նաև անասունների և թռչունների կերաբաժնում։
Օրթոֆոսֆորական թթվի երկտեղակալված կալցիումական աղ՝ CaHP04, անգույն բյուրեղային նյութ է։ Ստացվում է օրթոֆոսֆորական թթվի և կրաքարի փոխազդեցությամբ։ Կիրառվում է որպես ֆոսֆորական պարարտանյութ՝ պրեցիպիտատ անվամբ։
Օրթոֆոսֆորական թթվի միատեղակալված կալցիումական աղ՝ Ca (H2P04)2, անգույն, խոնավածուծ բյուրեղներ են։ Կիրառվում է որպես պարարտանյութ։


== Նկարագրություն ==
Հայտնի և լայն կիրառություն ստացած կալցիումի ֆոսֆատներն են՝

		
		
		
Կան նաև այլ ֆոսֆատներ, օրինակ,  սուպերֆոսֆատներ, պոլիֆոսֆատներ, օպտիկական ապակիներում օգտագործվող ֆոսֆատներ և այլն։


== Ստացում ==
Արդյունաբերության մեջ դրանք հիմնականում ստացվում են ֆոսֆորի պարունակող (ֆոսֆորիտ և ապատիտ), օգտակար հանածոների  վերամշակմամբ ։


== Կիրառություն ==
Կալցիումի ֆոսֆատը հիմնականում օգտագործվում է որպես ֆոսֆատ պարարտանյութ։
Բացի այդ, դրանք օգտագործվում են որպես  սննդային հավելումներ, անասունների և թռչունների կերի համար հավելումներ, ինչպես նաև որպես հղկաթթուներ։ Ֆոսֆատային հանքանյութերը օգտագործվում են նաև ֆոսֆոր և ֆոսֆորական թթու ստանալու համար։


== Ծանոթագրություններ ==


== Գրականություն ==
Վ. Ի. Կսենզենկո, Դ. Ս. Ստասինևիչ, հոդված՝ Կալցիումի ֆոսֆատներ,  հատոր 2, էջ 299


== Արտաքին հղումներ ==
Комиссарова Л. Н., Рюмин М. А.։ «Кальция фосфаты»։ Большая Российская Энциклопедия (ռուսերեն)։ Министерство культуры Российской Федерации։ Վերցված է 2019-03-08
Փուրխ

Փուրխ, գյուղ Արևմտյան Հայաստանում, Բիթլիսի վիլայեթի Խուլփի գավառակում կամ Սասունի Տալվորիկի գավառակում։ Ըստ ոմանց կարծիքի եղել է Տալվորիկի թաղերից մեկը։


== Բնակչություն ==
1890-ական թթ.-ին ուներ 25 տուն, իսկ 1909 թ.-ին 16 տուն հայ բնակիչ։


== Օգտակար հանածոներ ==
Գյուղում կար երկաթի հանքեր։


== Պատմություն ==
1894 թ.-ին գյուղը հրդեհվել և ավերվել է։


== Պատմամշակութային կառույցներ ==
Փուրխում կար Ս. Ստեփանոս անունով կամարակապ վանք։ Գյուղում ուներ նաև Սատանի կամուրջ և նախակրթարան, որտեղ սովորում էին 21 աշակերտներ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Էլ Վալյե

Էլ Վալյե (իսպ.՝ El Valle), մունիցիպալիտետ Իսպանիայում` Գրանդա պրովինցիայում (Անդալուսիա ինքնավար համայնքում)։ Մունիցիպալիտետը գտնվում է Վալյե-դե-Լեկրին շրջանում։ Զբաղեցնում է 25,91 կմ2 տարածք։ Բնակչությունը ` 1130 մարդ (2010 թվականի տվյալներով)։ Գտնվում է պրովինցիայի վարչական կենտրոնից 114 կմ հեռավորության վրա։
Մեդոլե

Մեդոլե (իտալերեն՝ Medole), քաղաք Իտալիայում, գտնվում է Լոմբարդիա մարզի Մանտուա գավառում։
Բնակչությունը կազմում է 3316 մարդ։ Խտությունը կազմում է 133 մարդ/կմ²։ Տարածքը կազմում է 25 կմ²։ Էլեկտրոնային փոստ՝ 46046։ Հեռախոսային կոդ՝ 0376։


== Պատկերասրահ ==

		
		


== Արտաքին հղումներ ==
Պաշտոնական կայք (իտալ.)


== Ծանոթագրություններ ==
Ավդոտկա

Ավդոտկա (լատ.՝ Burhinus oedicnemus), թռչուն ավդոտկաների ընտանիքից։


== Արտաքին տեսք ==
Թռչնի երկարությունը հասնում է մինչև 45 սմ-ի, թևերի բացվածքը՝ 80 սմ, թևի երկարությունը՝ 25 սմ, պոչը՝ 13 սմ։ Մարմնի վերին մասի փետուրները ժանգագույն-մոխրագույն են՝ սև-գորշ շերտերով, մարմնի ստորին կողմը դեղնավուն-սպիտակ է, իսկ պոչը և ղեկային փետուրները՝ սև։ Գույնի շնորհիվ կարող է լավ քողարկվել։


== Բնակավայր ==
Այս թռչնի հայրենիքը Հարավային Եվրոպան է, Հյուսիսային Աֆրիկան և Կենտրոնական Ասիան։ Որպես կանոն՝ ապրում է տափաստաններում և անապատներում։ Երամային չէ, նախընտրում է մենակությունը։ Ակտիվ է գիշերը, լավ վազում է և թռչում։ Ռուսաստանի տարածքում սա ընտանիքի միակ ներկայացուցիչն է, հանդիպում է Ներքին Պովոլժիեում, Նախակովկասում, Օրենբուրգի մարզի հարավում։ Ապրում է անապատային, տափաստանային և անտառատափաստանային գոտիներում։


== Սնունդ ==
Մսակեր թռչուն է, հիմնականում սնվում է միջատներով, խխունջներով, գորտերով, մողեսներով, մկներով, և, հավանաբար, այլ փետրավորների ձվերով։


== Վերարտադրություն ==
Բնադրումը սկսվում է ապրիլին, բույնը կառուցում է գետնին, որտեղ էգը դնում է 2-3 ձու։ Այն չափերով կարող է համեմատվել հավի ձվի հետ։


== Ենթատեսակներ ==
Առանձնացնում են ավդոտկայի 5 ենթատեսակ․

Burhinus oedicnemus oedicnemus - տեսակի արեալի արևմտյան մաս
Burhinus oedicnemus harterti - Վոլժ-Ուրալյան միջագետքից մինչև Ալթայի նախալեռներ
Burhinus oedicnemus insularum - Կանարյան կղզիների արևելյան մաս
Burhinus oedicnemus distinctus - Կանարյան կղզիների կենտրոնական և արևմտյան մաս
Burhinus oedicnemus saharae


== Ծանոթագրություններ ==


== Գրականություն ==
Арлотт Н., Храбрый В. Птицы России: Справочник-определитель. — СПб.: Амфора, 2009. — С. 132. — 446 с. — ISBN 978-5-367-01026-8


== Արտաքին հղումներ ==
Ռուսաստանի ողնաշարավոր կենդանիներ․ Ավդոտկա(չաշխատող հղում)
Օրլանդո դի Լասսո

Օրլանդո դի Լասսո (իսկական անունը և ազգանունը՝ Ռոլան դե Լասսյու, Roland de Lassus, մոտ 1532, Մոնս –14.6.1594, Մյունխեն), ֆրանկո–ֆլամանդական կոմպոզիտոր։ Նիդերլանդական դպրոցի խոշորագույն ներկայացուցիչ, պոլիֆոնիայի մեծագույն վարպետներից։ 
1563-ից ղեկավարել է Մյունխենի պալատական երգչախումբը։ Միաձուլելով տարբեր ազգերի երաժշտական մշակույթի առանձնահատկությունները՝ ստեղծել է աշխարհիկ և պաշտամունքային տարբեր ժանրերի խմբերգային պոլիֆոնիայի բարձրարվեստ նմուշներ՝ ընդհանրացնելով և զարգացնելով Վերածննդի երաժշտական դպրոցների փորձը։ Պաշտամունքային երկերից նշանավոր են մոտետները և մեսսաները։
Գազանչյան

Գազանչյան, հայկական ազգանուն։


== Ազգանունը կրողներ ==
Արշավիր Գազանչյան (19-րդ դար-?), թղթակից։


== Տես նաև ==
Գազանճյան
Գազանջյան
Ղազանճյան
Ղազանչյան


== Ծանոթագրություններ ==
Մուշքեր

Մուշքեր (հուն. Μόσχοι), ցեղախումբ երկաթե դարի Մերձավոր Արևելքում։ Հիշատակվում են ասորեստանյան և ուրարտական արձանագրություններում (մ․ թ․ ա․ 12-7-րդ դարեր), Աստվածաշնչում (Մեղեք, Մոսոք)։ Ուսումնասիրողներից ոմանք (Մելիքիշվիլի, Կավենյակ) նույնացնում են ավելի ուշ Սև ծովի հարավային ափին բնակվող մոսքերին և վրացական մեսխերին։ Այլ ուսումնասիրողների ( Դյակոնով և այլք) ենթադրությամբ՝ մ․ թ․ ա․ 12-րդ դարում մուշքերը, ուրումուների հետ միասին Բալկաններից գաղթել են Փոքր Ասիա, այնտեղից էլ հետագայում իբր մտել Հայկական լեռնաշխարհ, խառնվել բնիկներին և դարձել հայ ժողովրդի կարևոր էթնիկական տարրերից մեկը։ Այս տեսակետը հայագետներից շատերն այժմ հերքում են։
Աստղիկի մեհյան (Արտամետ)

Անվան այլ կիրառումների համար տե՛ս՝ Աստղիկի մեհյան (այլ կիրառումներ)Աստղիկի մեհյան, հին հայկական հեթանոսական մեհյան նվիրված սիրո աստվածուհի Աստղիկին Մեծ Հայքի Վասպուրական նահանգի Տոսպ գավառի Արտամետ ավանում։


== Ծանոթագրություններ ==
Ալիովսաթ Սադիղով

Ալիովսաթ Շիրալի օկլի Սադիղով (ադրբ.՝ Əlövsət Şirəli oğlu Sadıqov, դեկտեմբերի 8 (21), 1906, Շաքի, Ելիզավետպոլի նահանգ, Կովկասի փոխարքայություն, Ռուսական կայսրություն - նոյեմբերի 17, 1970(1970-11-17), Բաքու, Ադրբեջանական ԽՍՀ, ԽՍՀՄ), ադրբեջանցի օպերային երգիչ, Ադրբեջանական ԽՍՀ վաստակավոր արտիստ (1943), Ադրբեջանական ԽՍՀ ժողովրդական արտիստ (1956), երկու անգամ «Պատվո» շքանշանի դափնեկիր։


== Կենսագրություն ==
Ալիովսաթ Սադիկովը ծնվել է 1906 թվականի դեկտեմբերի 21-ին Նուխայում (այժմ՝ Շեքի)։ Նրա տեմբրը քնարական տենոր էր։ 1928-1930 թվականներին սովորել է Ադրբեջանի պետական կոնսերվատորիայում (ներկա Բաքվի երաժշտական ակադեմիա)։ 1930 թվականին ավարտելուց հետո նա սկսել է իր կարիերան՝ որպես Ադրբեջանի Օպերայի և բալետի պետական թատրոնի մենակատար։
Ուզեիր Հաջիբեկովի դասական օպերաների քնարական հերոսների դերը կարևոր դեր է խաղում Ալիովսաթ Սադիղովի ստեղծագործության մեջ։ Նա շատ հիշարժան դերեր խաղացել է Ադրբեջանի Օպերայի և բալետի թատրոնի բեմում։ Լավագույններից են՝ Մաջնուն, Իբն Սալամ, Զեյդ («Լեյլի և Մեջնուն», Ուզեիր Հաջիբեկով), Քյարամ («Ասլի և Քյարամ», Ուզեիր Հաջիբեկով), Էյվազ («Քյոռօղլի», Ուզեիր Հաջիբեկով), Գարիբ («Աշուղ Գարիբ», Զուլֆիկար Հաջիբեկով), Աշուղ Սեմեդ («Շահսենեմ», Ռեյնգոլդ Գլիեր), Շախ Իսմայիլ («Շախ Իսմայիլ», Աբդուլ Մագոմաև) և այլք։
Ստեղծագործական նվաճումների համար Ալիովսաթ Սադիղովին շնորհվել է 1944 թվականի հուլիսի 17-ին Ադրբեջանի վաստակավոր արտիստի պատվավոր կոչում, իսկ 1956 թվականի դեկտեմբերի 20-ին՝ ժողովրդական արտիստ։
Ալիովսաթ Սադիղովը մահացել է 1970 թվականի նոյեմբերի 17-ին Բաքվում։


== Ծանոթագրություններ ==


== Աղբյուրներ ==
Təhmirazqızı, S. Sənətin Əliövsət zirvəsi /S.Təhmirazqızı //Mədəniyyət.-2010.- 22 dekabr.- S. 12.
Ալեքսանդրովկա (գյուղ, Զոլոչևի շրջան)

Անվան այլ կիրառումների համար տե՛ս՝ Ալեքսանդրովկա (այլ կիրառումներ)Ալեքսանդրովկա (ուկրաիներեն՝ Олександрівка), գյուղ Ուկրաինայի Խարկովի մարզի Զոլոչևի շրջանում։ Բնակավայրը նախկինում նաև անվանվել է Կլինովո-Նովոսելովկա, Կոնգրեսովկա։ Հիմնադրվել է 1861 թվականին։
2001 թվականի տվյալներով Ալեքսանդրովկա գյուղում բնակվում էր 1 671 մարդ։ Բնակավայրը զբաղեցնում է 1,37 կմ² տարածք։ Բնակչության խտությունը կազմում էր 1219,71 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մինիոններ (կերպար)

Մինիոններ (անգլ.՝ minions), փոքր հասակով, դեղին գույնի էակների ռասա՝ «Անճոռնի ես» (2010) մուլտֆիլմից, ինչպես նաև դրա շարունակություններից և սփին-օֆֆերից։ «Universal Studios»-ի ստորաբաժանման «Illumination Entertainment» ստուդիայի թալիսման-կերպարներն են։ «The New York Times» հրատարակչության խոսքերով, մինիոնների հայտնիությունը և ստուդիայի կողմից նրանց կերպարների հաջող օգտագործումը կարելի է համեմատել «Disney» ստուդիայի Միկի Մաուսի հետ։


== Նկարագրում ==
Մինիոններ, փոքր հասակով, դեղին էակներ, որոնք հիմնականում կապույտ գույնի, ջինսե կոմբինեզոններ են հագնում և կրում են պաշտպանական ակնոցներ։ Աչքերի թիվը տատանվում է երկուսից մեկ։ «Մինիոնները» (2015) մուլտֆիլմում պնդում են, որ նրանք գոյություն ունեին Երկրի վրա կյանքի առաջացման առաջին պահից։ Նրանց գոյության իմաստն անհուսալի սրիկաներին ծառայելն է։ «Բանան» կարճամետրաժ մուլտֆիլմում, ինչպես նաև լիամետրաժ մուլտֆիլմներում ցույց են տալիս, որ մոնիոններն ունեն անհաղթելի կիրք մրգերի նկատմամբ, հատկապես բանանի նկատմամբ։ Գրեթե բոլոր մինիոններին հնչունավորում է Քրիս Ռենոն և Պիեր Քոֆֆինը՝ ֆրանշիզայի ստեղծողները։ Բացառություն է միայն Ջերրի անունով մինիոնն առաջին մուլտֆիլմից, որին հնչունավորեց երգիչ՝ Ջեմեյն Կլեմենտը։


== Մինիոնների լեզուն ==
Մինիոնները խոսում են իրենց սեփական լեզվով, որը ինդոնեզերեն, ֆրանսերեն, իտալերեն, իսպաներեն լեզուների խառնուրդ է, ինչպես նաև հինդի։ Բառերը, որոնք անգլերենի նման են հնչում, հատուկ փոփոխվել են ամեն երկրի համար, դրանք ճանաչելի դարձնելու համար։


== Մինիոնների անունները ==
Քանի որ մինիոնները բավականին շատ են, մուլտֆիլմերում և մնացած լրատվամիջոցներում հիշեցվում են միայն դրանցից որոշները՝ Դեյվ, Ստյուարտ, Բոբ, Կեվին, Ջերի, Ֆիլլ, Պոլ, Ջորջ, Թիմ, Դոննի, Մարք, Լենս, Մայք, Քեն, Թոմ, Ջոն, Սթիվ, Նորբերթ, Թոնի, Քրիս, Էրիկ և Հենրի։


== Ծանոթագրություններ ==
Եկատերինա Բահաթուր

Եկատերինա Բահաթուր (Եկատերինա Բեգլարի Բահաթրյան, հուլիսի 14, 1870(1870-07-14), Ստեփանակերտ, Շուշիի գավառ, Ելիզավետպոլի նահանգ, Կովկասի փոխարքայություն, Ռուսական կայսրություն - նոյեմբերի 9, 1944(1944-11-09), Երևան, Հայկական ԽՍՀ, ԽՍՀՄ), հայ դրամատուրգ։


== Կենսագրություն ==
Եկատերինա Բահաթուրը ծնվել է Արցախի Խանքենդ գյուղում (այժմ՝ Ստեփանակերտ)։ Սովորել է Շուշիի ռուսական, այնուհետև՝ Մարիամյան դպրոցներում։ 1900 թվականին տեղափոխվել է Բաքու։
1905 թվականին «Մուրճ» ամսագրում լույս է տեսել Բահաթուրի «Մռայլ օրեր» առաջին ակնարկը։ Բահաթուրի դրամատիկական լավագույն գործերից են «Կամքի եղերգը», «Արա և Շամիրամ»-ը (1915)։
Հարավային Կովկասում խորհրդային իշխանության հաղթանակից հետո գրել է պատմա-հեղափոխական թեմայով «Արտավազդ» (հրատարակվել է 1923 թվականին) հերոսական դրաման, որը բեմադրվել է Ալեքսանդրապոլում, Բաքվում, Թիֆլիսում և այլուր։ «Դիվան» դրամայում արտացոլված է հայ բանվորների ու գյուղացիների պայքարը նորաստեղծ պետության ամրապնդման համար (բեմադրվել է 1930 թվականին, Թիֆլիսում)։ Հեղինակել է նաև «Թոնդրակեցիներ» դրաման, որտեղ նկարագրել է հայ ազգի պայքարը օտար զավթիչների դեմ։


== Գրականություն ==
Հայկական համառոտ հանրագիտարան, 1990, հ. 1-ին։


== Ծանոթագրություններ ==
Օրտա դե Սան Ժոան

Օրտա դե Սան Ժոան (Իսպ․՝ Horta de San Juan, բասկ․՝ Horta de Sant Joan, կատ․՝ Horta de Sant Joan), մունիցիպալիտետ Իսպանիայում, Տարագոնա նահանգում (Կատալոնիա ինքնավար համայնքում)։ Մունիցիպալիտետը գտնվում է Տերա Ալտա շրջանում։ Զբաղեցնում է 119 կմ2 տարածք։ Բնակչությունը 1307 մարդ (2010 թվականի տվյալներով)։


== Արտաքին հղումներ ==
Página web del Ayuntamiento Archived 2012-06-20 at the Wayback Machine.
Información y Blog sobre Horta de Sant Joan Archived 2013-01-29 at the Wayback Machine.
Información de la Generalitat de Catalunya Archived 2007-09-29 at the Wayback Machine.
Información del Institut d'Estadística de Catalunya